196 MISSIONS DIPLOMATIQUES 



toyent grandement ceste expédition, adjoustant en oultre qu'il y avoit une 

 prophétie par laquelle esloit prédict que la voye de Mahomet et la maison 

 d'Othoman seroyent destruictes par petits hommes et noirs. Toutz ceux 

 que cejourd'hui avons rencontrez, nous encourageoyent et tacitement admo- 

 nestoyent, priantz que les voulussions délibvrer ; et entre aultres en avons 

 trouvé ung qui disoit sçavoir que viendrions les délibvrer de leur servi- 

 tude, nous asseurant que quand nous viendrions avecq telle délibération, 

 que chascun d'eux occiroit dix Turcqz. Nous avons cejourd'huy demouré 

 audict villaige, à raison des affaires de nostre Mahumeth. 



V°. — Nous avons continué nostre voyaige par chemins monlaigneux, 

 et néantmoings assez bien cultivez, costoyantz tousiours la rivière de 

 Murana. Ce pays est partie de la Servie, mais il a prins nom Toplitza, à 

 raison d'une rivière de semblable nom qui prend son cours par ceste con- 

 trée, et avons cheminé jusques à ung villaige appelle Rosine, oîi avons 

 esté contrainctz demeurer, au moyen d'une grosse fiebvre dont le seigneur 

 Hiérosme fust assailly. Nous avons icy entendu de nostre Mahumeth que 

 le seigneur Aloisio Grity, avoit puis uaguerres esté honoré du tiltre de 

 protecteur du royaulme d'Hongrie, mesme qu'il avoit longtemps désiré 

 ledict tiltre, pour, soubz prétext d'icelluy, tirer des mains des Vénetiens 

 le royaulme de Dalmatie, lequel dépend de la couronne d'Hongrie. 



VI». — Nous avons continué nostre chemin par vallées et montai- 

 gnettes pas trop difficiles, plus aspres toutefois que les précédentes, et 

 assez estroictes; et laissantz à main droicte la rivière de Murana, avons 

 attainct la rivière de Dracowitzam , laquelle prend sa source au septen- 

 trion des montaignes voisinnes, et coulle entre le Midy et l'Orient, dans 

 ladicle rivière de Murana. Nous avons esté contrainctz, à raison de la 

 fiebvre du seigneur Vespasien ', repaistreen ung bourg des Servions appelle 

 Pritnorilze. IMon savoyen at icy esté malade de la fiebvre. Sur le soir avons 

 reprins les erres de nostre chemin, et par une belle vallée sommes des- 

 cenduz en ung villaige appelle Gerghebir, où nous avons esté bien traicté; 

 et avons cejourd'huy faict, selon mon advis, jusques à trente lieues. Plu- 



' Lisez nUiosme. 



